เอ็กซิมแบงก์-ธ.ก.ส.จัดสินเชื่อช่วยคนจน
ให้บริษัทกู้จ้างงาน-ขึ้นค่าแรง พี่วินซื้อมอเตอร์ไซค์เพิ่มรายได้,นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) เปิดเผยว่า เอ็กซิมแบงก์ร่วมกับสำนักงานประกันสังคม (สปส.),โดยออก สินเชื่อเอ็กซิมเพื่อส่งเสริมการจ้างงาน เพื่อให้ผู้ประกอบการมีศักยภาพที่จะรักษาการจ้างงาน รวมทั้งต้องการเพิ่มค่าจ้างแรงงานได้มากขึ้น ช่วยเสริมสภาพคล่องในธุรกิจ สามารถผลิตหรือส่งออกสินค้าได้เพิ่มมากขึ้น โดยผู้กู้จะต้องเป็นสถานประกอบการที่ขึ้นทะเบียนกับ สปส. โดยจะได้รับการพิจารณาอนุมัติวงเงินกู้ระยะกลางและระยะยาวสูงสุด 15 ล้านบาท,แบ่งเป็น 1.สินเชื่อเอ็กซิมเพื่อส่งเสริมการจ้างงาน ซีรีย์ 1 เงินกู้ระยะเวลา 3 ปี อัตราดอกเบี้ย ขั้นต่ำ กรณีใช้หลักทรัพย์ค้ำประกัน ปีที่ 1-3 อยู่ที่ 3% ต่อปี 2.สินเชื่อเอ็กซิมเพื่อส่งเสริมการจ้างงาน ซีรีย์ 2 เงินกู้ระยะเวลา 7 ปี อัตราดอกเบี้ยปีที่ 1-3 อยู่ที่ 3% ต่อปี ปีที่ 4-7 อยู่ที่ 5% ต่อปี ระยะเวลาอนุมัติบริการตั้งแต่บัดนี้ถึงวันที่ 30 ธ.ค.2562 เป้าหมายอนุมัติวงเงินรวม 2,500 ล้านบาท,วันเดียวกัน นายสมภพ รอดกลาง ผู้ช่วย ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธ.ก.ส.ได้จัดทำโครงการ สินเชื่อรถจักรยานยนต์สร้างรายได้ เปิดโอกาสให้ผู้มีบัตรสวัสดิการแห่งรัฐ หรือบัตรคนจน เกษตรกรหรือบุคคลทั่วไป และเป็นผู้ที่ได้รับอนุญาตให้ประกอบอาชีพขับรถจักรยานยนต์รับจ้างถูกต้องตามกฎหมาย ในเขตพื้นที่กรุงเทพมหานคร ปทุมธานี นนทบุรี นครปฐม สมุทรปราการ และชลบุรี รวมถึงจังหวัดอื่นๆ สามารถกู้เงินในวงเงินสินเชื่อเพื่อซื้อรถจักรยานยนต์ รายละ 10,000-80,000 บาท และกรณีกู้เพื่อซ่อมแซมรถจักรยานยนต์ วงเงินรายละ 10,000-30,000 บาท คิดดอกเบี้ยแบบลดต้นลดดอก โดย คิดดอกเบี้ยเริ่มต้นที่อัตรา MRR โดยปัจจุบัน MRR 6.875% ต่อปี สูงสุดไม่เกิน MRR+3 ต่อปี ซึ่งขึ้นอยู่กับประวัติการเงิน,ทั้งนี้ ในส่วนหลักประกัน บรรษัทประกันสินเชื่ออุตสาหกรรมขนาดย่อม (บสย.) จะให้การค้ำประกันเงินกู้ผ่านโครงการ บสย.รักพี่วิน โดยผู้กู้ชำระค่าธรรมเนียมตามวงเงินค้ำประกันซึ่งต่ำมาก โดยมีวงเงินสินเชื่อโครงการรวมอยู่ที่ 1,000 ล้านบาท ระยะเวลาจ่ายเงินกู้ตั้งแต่วันนี้จนถึง 30 มิ.ย.2563.
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) เปิดเผยว่า เอ็กซิมแบงก์ร่วมกับสำนักงานประกันสังคม (สปส.)
เอ็กซิมแบงก์,สำนักงานประกันสังคม,สินเชื่อ,การจ้างงาน,ผู้ประกอบการ